สวัสดีค่ะเมื่อ 2 อาทิตย์ที่แล้ว ถ่ายออกมาพบพยาธิ ก็ทานยาถ่ายตามที่เภสัชจ่ายมา[แบบรวมทาน 3 วัน+แบบถ่ายพยาธิตัวตืดเฉพาะแบบครั้งเดียว]หลังจากนั้นก็ไม่มีอาการอะไรแล้ว เวลาถ่ายก็ไม่เห็นตัวพยาธินะคะแต่ก็ยังกังวลค่ะว่าถึงจะทานยาครบแล้ว แต่ยังมีโอกาสที่ร่างกายเราจะยังมีพยาธิอยู่ไหมคะ
สวัสดีค่ะ ในที่นี้ ที่ถ่ายแล้วมีสิ่งที่สงสัยว่าคล้ายจะเป็นตัวพยาธิออกมานั้น แนะนำไปพบแพทย์เพื่อตรวจอุจจาระหาพยาธิเพื่อยืนยันการวินิจฉัยก่อน เพราะจริงๆแล้วยังมีอีกหลายภาวะที่ทำให้มีการถ่ายแล้วมีสิ่งเป็นเส้นๆออกมาปนคล้ายพยาธิ แต่ไม่ใช่พยาธิ และการกินยาถ่ายพยาธิเข้าไปโดยไม่มีตัวพยาธิอยู่จริงก็จะไม่เกิดประโยชน์ในการรักษาซึ่งถ้าเป็นพยาธิตัวตืดจริงแล้ว ยืนยันแล้วจากการนำอุจจาระไปตรวจด้วยกล้องจุลทรรศน์การรักษาพยาธิตัวตืดนั้นคือการรับประทานยาฆ่าเชื้อพยาธิ ถ้าเป็นพยาธิในลำไส้เป็นยารับประทานชื่อ Praziquantel ทานครั้งเดียว ถ้าเป็นพยาธิตัวอ่อนในสมองต้องได้ยาชื่อ Albendazoleแบบฉีด 28 วันส่วนใหญ่หลังได้รับยา มักจะตอบสนองดี คือพยาธิมักจะตายไป ไม่ค่อยมีการดื้อยาสำหรับการติดเชื้อพยาธิมากนัก และต้องระวังการติดเชื้อใหม่ รับประทานอาหารสุกสะอาด ไม่รับประทานผักหรือผลไม้ที่ยังไม่ได้ล้าง ล้างมือก่อนรับประทานอาหารทุกครั้ง